b'\n_START_ARTICLE_\nRed Ensign\n_START_SECTION_\nAnglaterra (anterior a 1707)\n_START_PARAGRAPH_\nEl 1674, una Proclamaci\xc3\xb3 Reial de Carles II d\'Anglaterra i d\'Esc\xc3\xb2cia va confirmar el pavell\xc3\xb3 vermell com a bandera apropiada per a ser utilitzada pels vaixells mercants anglesos. La redacci\xc3\xb3 de la proclamaci\xc3\xb3 indica que el pavell\xc3\xb3 ja estava sent utilitzat des d\'abans d\'aquesta data. En aquest per\xc3\xadode el disseny estava format pel camp vermell amb la Creu de Sant Jordi sobre camp blanc (bandera d\'Anglaterra) al cant\xc3\xb3.\n_START_SECTION_\nEsc\xc3\xb2cia (anterior a 1707)\n_START_PARAGRAPH_\nAnterior al 1707 un pavell\xc3\xb3 vermell amb la bandera d\'Esc\xc3\xb2cia va ser utilitzat pels vaixells de la Marina Reial escocesa. Despr\xc3\xa9s de l\'Acta d\'Uni\xc3\xb3 entre Anglaterra i Esc\xc3\xb2cia de 1601 i fins a la Llei d\'Uni\xc3\xb3 de 1707, les armades escocesa i anglesa seguien sent entitats separades i utilitzaven les ins\xc3\xadgnies dels seus respectius pa\xc3\xafsos. Les dues armades es van combinar a partir del 1707 per convertir-se en l\'actual Marina Reial brit\xc3\xa0nica.\n_START_SECTION_\nDepend\xc3\xa8ncies de la corona i territoris d\'ultramar\n_START_PARAGRAPH_\nBermudes, \xc3\xbanic entre els territoris brit\xc3\xa0nics d\'ultramar que utilitza el pavell\xc3\xb3 vermell com la seva bandera de terra, aix\xc3\xad com de mar. La bandera ja era utilitzada de manera no oficial fins a la seva adopci\xc3\xb3 el 4 d\'octubre de 1910._NEWLINE_La depend\xc3\xa8ncia de la Corona de l\'Illa de Man se li fou concedit el pavell\xc3\xb3 vermell per Ordre Reial de 27 d\'agost de 1971 per a l\'\xc3\xbas de vaixells registrats a l\'illa. \xc3\x89s \xc3\xa0mpliament utilitzat en els iots de luxe i grans vaixells de c\xc3\xa0rrega de tot el m\xc3\xb3n, a causa dels beneficis fiscals que de l\'illa de Man pot proporcionar.\n_START_SECTION_\nAustr\xc3\xa0lia\n_START_PARAGRAPH_\nLa "Red Ensign" australiana \xc3\xa9s una versi\xc3\xb3 en vermell de la bandera d\'Austr\xc3\xa0lia i reservada com a bandera de la marina mercant. De 1901 a 1954 es va utilitzar com a bandera civil per a particulars en terra, mentre que el govern utilitzava la versi\xc3\xb3 blava, reflectint la mateixa pr\xc3\xa0ctica brit\xc3\xa0nica. El 1941, el primer ministre Robert Menzies va afirmar que no hi hauria d\'haver restriccions als ciutadans per utilitzar la versi\xc3\xb3 blava, i el 1847 el tamb\xc3\xa9 primer ministre Ben Chifley va reafirmar aquesta posici\xc3\xb3, per\xc3\xb2 no va ser fins a la Llei de 1953 que va aixecar-ne les restriccions a la poblaci\xc3\xb3 civil per arborar el pavell\xc3\xb3 blau. En el marc de la "Shipping Registration Act 1981" el pavell\xc3\xb3 vermell segueix sent l\'\xc3\xbanica bandera permesa per a \xc3\xbas dels vaixells mercants registrats a Austr\xc3\xa0lia, mentre que les embarcacions d\'esbarjo poden utilitzar tant el pavell\xc3\xb3 vermell com la bandera nacional, per\xc3\xb2 no tots dos alhora.\n_START_SECTION_\nCanad\xc3\xa0\n_START_PARAGRAPH_\nAl Canad\xc3\xa0 el terme "Red Ensign" s\'utilitza sovint per a referir-se a a l\'antiga bandera vermella canadenca, l\'antiga de facto bandera nacional del Canad\xc3\xa0. Aquesta va ser adoptada de manera informal per la Confederaci\xc3\xb3 canadenca a partir del 1868 i, des del 1892, era la bandera oficial de la marina mercant canadenca. A terra, per\xc3\xb2, la bandera nacional oficial era la "Royal Union Flag". Malgrat la seva condici\xc3\xb3 no oficial, la bandera vermella era \xc3\xa0mpliament utilitzada a terra. El 1924, la bandera vermella va ser aprova per a l\'\xc3\xbas en edificis governamentals a l\'exterior del pa\xc3\xads, i des del 1945 per als de l\'interior._NEWLINE_El pavell\xc3\xb3 vermell canadenc ha adoptat diversos dissenys entre el 1868 i el 1965 degut a les diferents modificacions que ha patit l\'escut d\'armes del Canad\xc3\xa0 durant aquest per\xc3\xadode. A partir del 1965 i despr\xc3\xa9s d\'un ampli debat, el pavell\xc3\xb3 vermell va ser substitu\xc3\xaft per l\'actual bandera del Canad\xc3\xa0. Encara que avui en dia segueix sent popular entre els tradicionalistes i mon\xc3\xa0rquics._NEWLINE_Companyia de la Badia de Hudson. La Companyia va poder utilitzar com a bandera el pavell\xc3\xb3 vermell ja a partir del 1682, gr\xc3\xa0cies a una ordre especial que li conced\xc3\xad el pr\xc3\xadncep Rupert (nebot del rei Carles I d\'Anglaterra i d\'Esc\xc3\xb2cia). D\'aquesta manera, el pavell\xc3\xb3, tant representava a la companyia com servia de bandera per a la Terra del Pr\xc3\xadncep Rupert fins que el govern del Canad\xc3\xa0 va comprar-la. Passant, llavors, a representar a la companyia i als nous terrotoris del Nord-oest. A partir de 1950 la bandera ja nom\xc3\xa9s va ser utilitzada per la companyia._NEWLINE_Terranova. El pavell\xc3\xb3 vermell amb l\'escut d\'armes del territori fou bandera oficial entre el 1904 i el 1931, moment en qu\xc3\xa8 es va legislar que fos la "Royal Union Flag" la bandera oficial del domini i fins al 1980 en que adopt\xc3\xa0 l\'actual bandera de Terranova i Labrador. Passant el pavell\xc3\xb3 vermell a identificar la navegaci\xc3\xb3 comercial fins a mitjans de 1960. El segell del pavell\xc3\xb3 consisteix en un cercle on es veu a Mercuri, d\xc3\xa9u del comer\xc3\xa7, davant de Britannia, la personificaci\xc3\xb3 de l\'imperi brit\xc3\xa0nic. Damunt de tos dos es llegeix "Terra Nova" i a sota el lema "Haec\xc2\xb7Tibi\xc2\xb7Dona\xc2\xb7Fero".\n_START_SECTION_\n\xc3\x8dndia\n_START_PARAGRAPH_\nL\'Estrella de l\'\xc3\x8dndia fa refer\xc3\xa8ncia a un grup de banderes utilitzades durant el per\xc3\xadode de dominaci\xc3\xb3 de l\'\xc3\x8dndia brit\xc3\xa0nica. El pavell\xc3\xb3 vermell es va utilitzar per a la representaci\xc3\xb3 de l\'\xc3\x8dndia en diversos esdeveniments internacionals. El disseny mostra Orde de l\'Estrella de l\'\xc3\x8dndia, un Sol amb 26 raigs llargs alternats amb 26 raigs m\xc3\xa9s curts d\'or. Al centre hi ha un anell en blau cel amb el lema de l\'orde, Heaven\'s Light Our Guide i al centre una estrella de 5 puntes._NEWLINE_Els Principats de l\'\xc3\x8dndia foren uns principats o regnes que existiren al subcontinent indi durant la colonitzaci\xc3\xb3 brit\xc3\xa0nica, sobre els quals regnava un dirigent local subjecte a una alian\xc3\xa7a subsidi\xc3\xa0ria sota la preemin\xc3\xa8ncia de la corona brit\xc3\xa0nica, anomenat pr\xc3\xadncep pels brit\xc3\xa0nics. La gran majoria d\'aquests principats no tenien sortida al mar, i els pocs que en tenien utilitzaren versions del pavell\xc3\xb3 vermell per als seus bucs mercants.\n_START_SECTION_\nNova Zelanda\n_START_PARAGRAPH_\nEl pavell\xc3\xb3 vermell neozeland\xc3\xa8s portava com a c\xc3\xa0rrega quatre estrelles blanques de cinc puntes en representaci\xc3\xb3 de la Creu del Sud, i va esdevenir la bandera oficial per a la marina mercant el 1901. Pr\xc3\xa8viament s\'utilitzava el pavell\xc3\xb3 vermell totalment llis, sense c\xc3\xa0rrega._NEWLINE_El pavell\xc3\xb3 vermell continuar sent utilitzat en terra en les zones maoris o durant esdeveniments maoris sota la Llei de banderes, emblemes i protecci\xc3\xb3 de noms de 1981. La llei de neozelandesa permet la desfiguraci\xc3\xb3 de la bandera, d\'acord amb el costum dels maoris a les que s\'afegeixen lletres maj\xc3\xbascules blanques que identifiquen una determinada fam\xc3\xadlia o tribu maori. En el cas de la bandera de la dreta, "TAKITIMU" fa refer\xc3\xa8ncia a una agrupaci\xc3\xb3 de maoris iwi descendents de la tripulaci\xc3\xb3 de la waka (canoa) Takitimu._NEWLINE_Avui en dia, els vaixells privats i mercants poden optar per utilitzar la bandera de Nova Zelanda (que \xc3\xa9s un pavell\xc3\xb3 blau) o el pavell\xc3\xb3 vermell amb la Creu del Sud.\n_START_SECTION_\nSud-\xc3\xa0frica\n_START_PARAGRAPH_\nDespr\xc3\xa9s de la Guerra Anglo-Boer de 1899-1902 i fins a la formaci\xc3\xb3 de la Uni\xc3\xb3 Sud-africana el 1910, la bandera oficial a les quatre col\xc3\xb2nies brit\xc3\xa0niques fou la "Royal Union Flag". A partir del 1910 i fins al 1928 el pavell\xc3\xb3 vermell amb l\'escut afegit, es va utilitzar a terra com a bandera nacional de facto, sent tamb\xc3\xa9 utilitzada a les oficines de Sud-\xc3\xa0frica a l\'estranger. L\'\xc3\xbas m\xc3\xa9s notable del pavell\xc3\xb3 com a bandera nacional va ser quan el general, i posterior Primer Ministre de la Uni\xc3\xb3 Sud-africana, Louis Botha va volar la bandera sobre Windhoek, en el que llavors era l\'\xc3\x80frica Sud-occidental Alemanya despr\xc3\xa9s de l\'ocupaci\xc3\xb3 de la ciutat per les tropes sud-africanes el 1915._NEWLINE_La utilitzaci\xc3\xb3 del pavell\xc3\xb3 vermell com a bandera nacional va acabar amb la introducci\xc3\xb3 d\'una bandera nacional adequada sota el govern del Partit Nacional el 1928. Encara que la data d\'abolici\xc3\xb3 oficial no fou, de fet, fins a l\'any 1951 tot i la introducci\xc3\xb3 de la bandera nacional de Sud-\xc3\xa0frica el 31 de maig de 1928, el pavell\xc3\xb3 va continuar en \xc3\xbas com a  bandera de la Marina mercant fins al 1951 (Merchant Shipping Act 1951).\n_START_SECTION_\nEstats Units\n_START_PARAGRAPH_\nLa bandera de la ciutat de Tauton, Massachusetts est\xc3\xa0 basada en el disseny del pavell\xc3\xb3 vermell anterior al 1801.\n_START_SECTION_\nPavellons nacionals\n_START_PARAGRAPH_\nEstats que tenen el Pavellons civils (o banderes de popa) amb el disseny de la red ensign, afegint la seva bandera nacional sobre el camp vermell.'